สวัสดีค่ะ อายุ22ปี พอดีเมื่อวานปวดท้องประจำเดือนมาก ปวดจน หน้ามืดเพื่อนต้องหามพาไปรพ ระหว่างนอนรอในห้องฉุกเฉิน มีพยาบาลเดินมาถามว่าช่วงนี่ได้มีเพศสัมพันธ์ไหม 2 ครั้งก่อนจะฉีดยาให้ สักพักคุณก็เดินมาถามอีกว่าเคยมีเพศสัมพันธ์ไหม หนูก็ตอบไปว่ายังไม่เคยมี คุณเลยบอกว่าให้โทรนัดรพเข้าตรวจอัลตราซาวอีกครั้ง เพราะเสี่ยงเป็นช็อกโกแลตซีสต์ (เคยมีประวัติการตรวจอัลตราซาวเมื่อปีก่อนว่าเป็นPCOS) คุณบอกว่าถ้าเคยมีเพศสัมพันธ์จะตรวจภายในแทน แต่หนูตอบไปว่าไม่เคยมี อยากทราบว่าถ้าไม่เคยมีเพศสัมพันธ์กับผู้ชายเลย แต่มีกับผู้หญิง จะถือว่าเคยมีเพศสัมพันธ์ไหมคะ อาทิตย์หน้าต้องไปพบอีกครั้ง ไม่รู้ว่าจะต้องตรวจภายในไหม กลัวคุณถามอีกไม่รู้จะตอบอย่างไร กังวลมากๆค่ะ
สวัสดีค่ะ อาการปวดท้องประจำเดือนมากผิดปกติจนหน้ามืดไปนั้น อาจจะเกิดจาก การมีเนื้องอกมดลูก มีเยื่อบุโพรงมดลูกเจริญขึ้นผิดที่ มีซีสต์(ถุงน้ำ)ที่รังไข่ เช่นช็อกโกแลตซีสต์ ซึ่งเกิดจากเซลล์เยื่อบุมดลูกเจริญผิดที่ไปที่รังไข่และก่อตัวเป็นถุงน้ำ หรือเป็นภาวะมดลูกอักเสบ หรืออุ้งเชิงกรานอักเสบโดยควรกลับไปพบแพทย์ตามนัด เพื่อตรวจภายในหรือทำอัลตราซาวน์หน้าท้องเพิ่มเติมให้ได้การวินิจฉัยที่แน่ชัด การมีเพศสัมพันธ์กับผู้หญิงนั้น ไม่แน่ใจว่าได้มีการสอดใส่อวัยวะเพศเทียมคล้ายกับการมีเพศสัมพันธ์จริงหรือไม่ ถ้าไม่ใช่ก็อาจจะไม่ถือว่าเคยมีเพศสัมพันธ์ในทางการแพทย์ ซึ่งสามารถแจ้งแพทย์ไปได้ตามจริง แพทย์จะได้เลือกวิธีการตรวจที่เหมาะสมต่อไป